CELEX: 52003PC0039
Language: fi
Date: 2003-01-29
Title: Ehdotus neuvoston asetus rehun lisäaineen hyväksymisestä

Avis juridique important

|

52003PC0039

Ehdotus neuvoston asetus rehun lisäaineen hyväksymisestä  /* KOM/2003/0039 lopull. */  

Ehdotus NEUVOSTON ASETUS rehun lisäaineen hyväksymisestä(komission esittämä)PERUSTELUTTällä asetuksella on määrä pidentää avilamysiinin käytön väliaikaista hyväksyntää kasvunedistäjänä kalkkunoille tarkoitetussa rehussa. Direktiivin 70/524/ETY 9 artiklan mukaan määräajan pidennys on rajoitettu kymmeneen vuoteen.Tämän asetuksen liitteessä kuvattua antibioottien valmistusta koskevan asiakirja-aineiston arvioinnin perusteella voidaan todeta, että direktiivin 70/524/ETY 3 a artiklassa mainitut edellytykset täyttyvät, ja tuote voidaan siten sisällyttää hyväksyttyjen rehujen lisäaineiden luettelon I lukuun 9t artiklan b alakohdan mukaisesti.Rehujen lisäaineista annetun neuvoston direktiivin 70/524/ETY 23 artiklassa säädetyn menettelyn mukaisesti komissio pyysi elintarvikeketjua ja eläinten terveyttä käsittelevän pysyvän komitean lausuntoa luonnoksesta komission asetukseksi, jolla hyväksytään avilamysiinin käyttö kymmeneksi vuodeksi.Koska elintarvikeketjua ja eläinten terveyttä käsittelevä pysyvä komitea ei antanut lausuntoaan 20. joulukuuta 2002, komission on edellä mainitun artiklan mukaisesti tehtävä neuvostolle ehdotus toteutettavista toimenpiteistä. Neuvostolla on kolme kuukautta aikaa tehdä päätös. Jos neuvosto ei ole päättänyt toimenpiteistä tässä määräajassa, komissio tekee päätöksen, jollei neuvosto yksinkertaisella enemmistöllä hylännyt mainittuja toimenpiteitä.Ehdotuksella ei ole taloudellisia vaikutuksia Euroopan yhteisön talousarvioon.Ehdotus perustuu yhteisön yksinomaiseen toimivaltaan.Ehdotus NEUVOSTON ASETUS rehun lisäaineen hyväksymisestä(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY [1], sellaisena kuin se on viimeksi muutettuna neuvoston asetuksella (EY) N:o 1756/2002 [2] ja erityisesti sen 9 artiklan,[1]  EYVL L 270, 14.12.1970, s. 1.[2]  EYVL L 265, 3.10.2002, s. 1.sekä katsoo seuraavaa:(1) Direktiivin 2 artiklan aaa alakohdan mukaisesti antibioottien hyväksymiseen vaaditaan liikkeeseen laskemisesta vastaava henkilö.(2) Direktiivin 9 artiklassa säädetään, että aine, jonka hyväksymiseen vaaditaan liikkeelle laskemisesta vastaava henkilö, voidaan hyväksyä kymmeneksi vuodeksi, mikäli kaikki 3 a artiklan mukaiset edellytykset täyttyvät.(3) Tämän asetuksen liitteessä kuvattua antibioottien valmistusta koskevan asiakirja-aineiston arvioinnin perusteella voidaan todeta, että 3 a artiklassa mainitut edellytykset täyttyvät, ja tuote voidaan siten sisällyttää hyväksyttyjen rehujen lisäaineiden luettelon I lukuun 9t artiklan b alakohdan mukaisesti. Tässä luettelossa mainitut lisäaineet on hyväksytty kymmeneksi vuodeksi.(4) Komission tiedonannossa heinäkuulta 2001 mikrobilääkeresistenssin torjuntaa koskevasta yhteisön strategiasta esitetään tehokkaan politiikan edellytykset mikrobilääkeresistenssin torjunnalle. Edellytyksiin kuuluu muun muassa kielto käyttää antibiootteja rehuissa kasvunedistäjinä 1 päivästä tammikuuta 2006 lukien.(5) Komissio on tehnyt ehdotuksen Euroopan parlamentin ja neuvoston asetukseksi eläinten ruokinnassa käytettävistä lisäaineista (KOM(2002) 153 lopullinen). Ehdotuksessa säädetään viimeisten jäljellä olevien kasvunedistäjinä käytettävien antibioottien asteittaisesta poistamisesta 1 päivästä tammikuuta 2006 lukien. Tässä asetuksessa säädettyä hyväksymisen kestoa tarkasteltaessa on otettava huomioon asiassa toteutetut toimenpiteet.(6) Elintarvikeketjua ja eläinten terveyttä käsittelevän pysyvän komitean myönteisen lausunnon puuttuessa komissio ei ole voinut hyväksyä säännöksiä, joita se suunnitteli direktiivin 70/524/ETY 23 artiklassa säädetyn menettelyn mukaisesti,ON ANTANUT TÄMÄN ASETUKSEN:1 artiklaHyväksytään tämän asetuksen liitteessä mainittu antibioottien ryhmään kuuluva lisäaine rehun lisäaineeksi kyseisessä liitteessä säädetyin edellytyksin.2 artiklaTämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...]Neuvoston puolestaPuheenjohtaja[...]LIITE&gt;TAULUKON PAIKKA&gt;